PRESSEMELDING



Med sine 82 medlemsorganisasjoner, som til sammen har mer enn 335.000 medlemmer, er FFO Norges største paraplyorganisasjon for organisasjoner av funksjonshemmede og kronisk syke.

FFOs overordnede mål er samfunnsmessig likestilling og deltakelse for funksjonshemmede. Vi ønsker å gjøre hverdagen til funksjonshemmede og kronisk syke bedre.

Målet med FFO-samarbeidet er å fremme felles politisk opptreden slik at vi sammen står sterkere i våre ønsker og krav i møte med de som fatter beslutninger, det være seg forvaltningen, politiske organer eller i styrer og råd der FFO er representert.

|  |  |
| --- | --- |
| **FFO Hordaland har 62 medlemsorganisasjoner og vi representerer over 30.000 medlemmer i Hordaland fylke. Vi har brukermedvirkere i fylkeskommunen, kommunale råd for funksjonshemmede, helseforetakene i Helse Vest og NAV. Brukermedvirkning og interessepolitikk er kjernen i FFOs arbeid.**  **FFO Hordaland driver i tillegg Funksjonshemmedes informasjonssenter, et flerbrukshus med 26 organisasjoner som er tilknyttet paraplyen. Ved sammenslåing av fylkene, vil det bli opprettet FFO Vestland.** |  |
|  | |

**FFO BJØRNAFJORDEN HAR BLITT ETABLERT**

Det ble tatt et lokalt initiativ som i utgangspunktet ville lodde interessen blant organisasjonene lokalt for å danne et FFO-lag for den nye kommunen:

**STIFTELSESMØTE TORSDAG 8. NOVEMBER KL. 1800 I BIBLIOTEKET, HOLTBREKKA, OS**

Der var 12 fremmøtte og følgende interimsstyre som vil kalle inn til Årsmøte, ble nedsatt:

* Sturle Svendal,
* Jessica Grindheim,
* Dagny Cecilie Paget,
* Ingeborg Herland,
* Henrik Skaalvik,
* Lene Nilsen

Et lokallag vil ha de samme målsettingene og arbeide for interessene til funksjonshemmede og kronisk syke. Dette vil være med å heve livskvaliteten for alle innbyggere i kommunen og sikre at kommunen ivaretar innbyggernes helse på beste måte.

Kontaktpersoner for ytterligere informasjon:

* Sturle Svendal, tlf 99700890
* Dagny Cecilie Paget, tlf 41103399
* Fylkessekretær FFO Hordaland, Vibecke Magnus, tlf. 55596800/94487908
* Jan Oddvar Gjerde, tlf 97590322

For informasjon om FFO: [www.ffo.no](http://www.ffo.no)